
1. "Εξω οι κλέφτεε"; Αν ήταν χιούμορ, 
θα ήταν καλό! 


Τ ο ακούσατε, ε; Σύμφωνα με τον αξιοσέβαστο πρόεδρο της δημοκρα¬ 
τίας μας, από τώρα και στο εξής, το πρώτο μέλημα του ελληνικού 
κράτους (μαζί βέβαια με την εφαρμογή των "δυσάρεστων μέτρων") 
θα πρέπει να είναι "Να παταχθούν όσοι πλούτισαν σε βάρος του ελληνικού 
λαού". 

Γέλιο! Πηγαίο γέλιο θα έπρεπε να τραντάζει όποιον έχει τα μυαλά του 
στη θέση τους, μπροστά σε τέτοιες ατάκες! Δυστυχώς όμως, η έλλειψη 
χιούμορ είναι καθολική· κι έτσι τους πιάνει όλους η βαθυστόχαστη γκρί¬ 
νια: "Ναι καλά, αφού δεν υπάρχει κράτος, σιγά μην τιμωρηθεί κανείς"... 
Ούτως ή άλλως βέβαια, αν ψάχνουμε πραγματική πηγή γέλιου στη φιλο¬ 
λογία περί "κλοπής" και "ανικανότητας", θα τη βρούμε αλλού: Στο γεγο¬ 
νός ότι, ακριβώς την ώρα που όλοι μιλούν για ανίκανους και κλέφτες, 
στην πραγματικότητα κανείς δεν έχει κλέψει τίποτα, (ή καλύτερα, οι 
κλοπές που τόσο συχνά εμφανίζονται εν είδη σκανδάλου δεν είναι πα¬ 
ρά η περιφέρεια του ζητήματος) ενώ την ίδια στιγμή όλοι οι κυβερνώ- 
ντες μας αποδεικνύονται εξαιρετικά ικανοί (ή καλύτερα τόσο πιο ικα¬ 
νοί όσο εμείς αποδεικνυόμαστε ανίκανοι). Ικανοί να μας δουλεύουν ψι¬ 
λό γαζί την ίδια στιγμή που ετοιμάζουν εναντίον μας τα χειρότερα. Να 
για παράδειγμα κάτι που ελάχιστοι γνωρίζουν: 

Το διάγραμμα με τίτλο "Η ελληνική τραγωδία" είναι από την εφημερίδα 
"Καθημερινή" 29/4/2010 και περιλαμβάνει μια ω¬ 
ραία γραφική απεικόνιση της κατανομής του 
χρέους του ελληνικού κράτους. Σύμφωνα με αυ¬ 
τή τη γραφική απεικόνιση, τα ελληνικά ομόλογα 
(δηλαδή οι αποδείξεις που λένε "το ελληνικό 
κράτος σου χρωστάει λεφτά") αυτή τη στιγμή 
βρίσκονται στα χέρια τραπεζών, ασφαλιστικών 
εταιρειών και αμοιβαίων κεφαλαίων. Αυτές οι 
τράπεζες, τα ασφαλιστικά ταμεία κλπ είναι οι μυ¬ 
στηριώδεις "αγορές", οι "κερδοσκόποι" που τό¬ 
σο άδικα φέρονται τώρα τελευταία στο ελληνικό 
κράτος. Και όσο για το που ακριβώς βρίσκονται 
όλοι αυτοί οι "κερδοσκόποι"; Με μια πρόσθεση 
και μια διαίρεση, βρίσκουμε ότι από τα 217 δι¬ 



σεκατομμύρια ευρώ που εμφανίζονται συνολικά στον πίνακα, τα 71 δισε¬ 
κατομμύρια είναι χρέη του ελληνικού κράτους προς τις ελληνικές τράπε¬ 
ζες και τα ελληνικά ασφαλιστικά ταμεία! 1 Σε ποσοστό, αυτό είναι το 32,7% 
των χρεών του ελληνικού κράτους και το συμπέρασμα δεν είναι δύσκο¬ 
λο: Ο / μεγαλύτεροι πιστωτές του ελληνικού κράτους, αυτοί που 
πρέπει "να ιδρώσουμε για να τους ξεπληρώσουμε", αυτοί που 
"μας οδήγησαν στο ΔΝΤ με την κερδοσκοπική συμπεριφορά 
τους", βρίσκονται εντός των συνόρων! 2 

Παρόλ' αυτά, ακόμη και αν αυτό το γεγονός, το οποίο θεωρούμε ση¬ 
μαντικό, γινόταν με κάποιο μαγικό τρόπο κτήμα όλων, και πάλι δεν θα 
άλλαζαν και πολλά πράγματα. Γιατί οι αιτίες για την τωρινή αφασία της 
ελληνικής εργατικής τάξης, όπως και οι αιτίες για τα δεινά μας δεν εντο¬ 
πίζονται σε κάποιου είδους απόκρυψη. Ούτε σε κάποιου είδους απάτη. 

Όντως βέβαια, το ελληνικό κράτος έχει κανονίσει, από τώρα και για ά¬ 
γνωστο χρονικό διάστημα, να μας μειώνει τους μισθούς και τις συντά¬ 
ξεις, να ισοπεδώνει τα σχολεία και τα νοσοκομεία μέσω "ελλειπούς χρη¬ 
ματοδότησης" και να μας τιγκάρει με μπάτσους εκατό ειδών για να κα¬ 
θόμαστε ήσυχοι. Επιπλέον, όσα βγάζει από όλη αυτή τη δουλειά θα τα 
δίνει σε τράπεζες, 35% των οποίων είναι Ελληνικές, και με τα ρέστα θα 
αγοράζει όπλα. Παρότι αυτή ακριβώς είναι η αλήθεια, θα πρέπει επιπλέ¬ 
ον να καταλάβουμε πως δεν πρόκειται για απάτη, αλλά για την κανονική 
λειτουργία της κοινωνικής μας οργάνωσης. Όπως όλοι ξέρουμε και οι 
πιο πολλοί επιλέγουμε να ξεχνάμε, αυτή η κοινωνική οργάνωση λέγεται 
καπιταλισμός. Και είναι κάπως... άγριο πράμα αδερφάκι μου! 


2. 0 καπτταλτσμόε σε κανονική λειτουργία 
(δεν υπάρχει τέτοιο πράγμα!) 


Η κρίση “που συνταράσσει τις δυτικές κοινωνίες” έχει γίνει πεδίο τερά¬ 
στιας σπέκουλας. Πότε είναι η "χρηματοπιστωτική κρίση". Πότε είναι 
τα "σύνθετα χρηματοπιστωτικά προϊόντα". Πότε είναι τα "ξοΙάεη όογ$" και 
οι μισθοί τους. Υπάρχουν ακόμη και κάποιοι που πιστεύουν με τα σωστά 
τους ότι όταν μιλάμε για "οικονομική κρίση" πρέπει να έχουμε στο μυαλό 
μας τον... Κοσκωτά και κάτι σαν και δαύτον που κλέβουν τα λεφτά του ελ¬ 
ληνικού κράτους και μετά το καημένο δεν έχει να πληρώσει τους μισθούς 
των δημοσίων υπαλλήλων! Σε κάθε περίπτωση πάντως, η οικονομική κρί¬ 
ση είναι αποτέλεσμα "λαθών", "απληστίας" και "κλοπής". 


















Ε, τα "λάθη", τους "κλέφτες" και τα άπληστα §οΙάβη 
όογ$ καλό θα ήταν να τα ξεχάσουμε. Επίσης καλό 
θα ήταν να ξεχάσουμε τη "χρηματοπιστωτική" τάχα 
φύση της κρίσης. Γιατί η κρίση που συγκλονίζει τις 
καπιταλιστικές κοινωνίες είναι πέρα για πέρα υ¬ 
λική, τόσο υλική όσο και οι κοινωνικές σχέσεις που 
φτιάχνουν αυτές τις κοινωνίες. 

Κρίση υλική όσο και οι κοινωνικές σχέσεις. Παρά¬ 
ξενο ε; Κι όμως, οι κοινωνικές σχέσεις είναι υλικό 
πράγμα. Η βασική κοινωνική σχέση του καπιταλι¬ 
σμού, στην οποία εμπλεκόμαστε όλοι μας, είναι η 
σχέση μεταξύ αφεντικού και εργάτη. Σχέση απλή, 
σχέση απλούστατη. Κάθε πρωί πάμε όλοι και δου¬ 
λεύουμε για ένα αφεντικό. Δεν το κάνουμε με χαρά, 
αλλά από εκβιασμό: γιατί αν δεν δουλέψουμε δεν έ¬ 
χουμε να φάμε, να πληρώσουμε το νοίκι και πάει λέ¬ 
γοντας. Αυτά που φτιάχνουμε κατά τη διάρκεια της 
εργασίας, είτε είναι πράγματα (τραπέζια, σωλήνες, 
αυτοκίνητα, σπίτια), είτε είναι υπηρεσίες (καθαρές 
σαλονοτραπεζαρίες, χορτάτοι πελάτες εστιατορί¬ 
ων), ανήκουν στο αφεντικό. Μετά, το αφεντικό που¬ 
λάει αυτά που φτιάξαμε και αποκομίζει παραπάνω 
χρήματα απ' όσα είχε δώσει αρχικά για να αγοράσει, 
όχι μόνο την εργασία μας, αλλά και τα εργαλεία και 
τις πρώτες ύλες που χρησιμοποιήθηκαν. 

Και από που βγαίνουν αυτά τα παραπάνω χρήμα¬ 
τα; Είναι γνωστό με πολύ βαθύ τρόπο σε όλους 
μας ότι ο μοναδικός τρόπος να παραχθεί κάτι με 
χρηματική αξία σε αυτόν τον κόσμο είναι η ανθρώ¬ 
πινη εργασία. Σας λέμε πως οτιδήποτε έχει χρη¬ 
ματική αξία, έχει παραχθεί από ανθρώπινη 
εργασία, κι αν δεν είμαστε πειστικοί, δοκιμάστε 
με παραδείγματα: πόσα λεφτά θα δίνατε για ένα 
φιλικό χαμόγελο; για μια ανάσα; για μια λιακάδα; 
για μια πέτρα που αναμφίβολα θα θέλατε να πετά- 
ξετε στους μπάτσους μέρες που 'ναι; Αυτά τα ό¬ 
ντως πολύτιμα πράγματα δεν έχουν χρηματική αξί¬ 
α γιατί η απόλαυσή τους δεν προϋποθέτει την ανά¬ 
λωση εργασίας, τουλάχιστον όχι ακόμη. 

Αντιθέτως, τα παραπάνω χρήματα που αποκομί¬ 
ζει το αφεντικό πουλώντας τα προϊόντα της όμορ¬ 
φης σχέσης μας, είναι αξία που έχει δημιουργηθεί 
από την εργασία μας· γιατί μόνο έτσι παράγεται 
χρηματική αξία. Αυτό λοιπόν το παραπάνω που 
βγάζει το αφεντικό από τη σχέση μας, στη γλώσσα 
των λογιστικών βιβλίων λέγεται "κέρδος". Στη 
γλώσσα που θα έπρεπε να χρησιμοποιούμε αλλά 
την έχουμε ξεχάσει, αυτό το παραπάνω λέγεται υ¬ 
περαξία. Αυτή η λέξη είναι πολύ καλύτερη για να 
δηλώσει το γεγονός ότι τα κέρδη των αφεντικών 
είναι ακριβώς προϊόν ενός κομματιού της εργασί¬ 
ας μας που δεν πληρώνεται. Κι έτσι, η σχέση μας 
με το αφεντικό δεν είναι "οικονομική", αλλά μια α¬ 
πολύτως υλική σχέση σύμφωνα με την οποία ένα 
μέρος των προϊόντων της εργασίας μας ανήκει σε 
κάποιον άλλο δίχως κανένα αντάλλαγμα. 

Τώρα, αν αυτή η σχέση σάς φαίνεται κλοπή, να 
κοιτάξετε το λεξικό σας! Δεν είναι κλοπή, γιατί εί¬ 
ναι απολύτως νόμιμο οι μισθοί να είναι στα βάθη 
που είναι, όπως είναι απολύτως νόμιμο και τα προ¬ 
ϊόντα της εργασίας μας να ανήκουν στα αφεντικά... 
έτσι λέει ο νόμος! Οπότε ο κατά τα άλλα αξιοσέ- 
βαστος πρόεδρος της Ελληνικής Δημοκρατίας μας 
δουλεύει σαν να 'ταν ο τελευταίος σαλτιμπάγκος 
των αφεντικών, που βέβαια αυτό ακριβώς είναι. Για¬ 
τί όντως κάποιοι πλουτίζουν σε βάρος μας καιρό 
τώρα. Αλλά νόμιμα. Και ο μόνος που έχει κίνητρο 
να τους "πατάξει", δεν είναι οι πρόεδροι, αλλά ε¬ 
μείς, που προς το παρόν κοιμόμαστε ύπνον βαθύ. 


3. 0 καπτταλτσμόε σε κρίση 
(όλη την ώρα!) 


Π άντως έχουν και τα αφεντικά τα προβλήματά τους. 

Γιατί αυτό το "παραπάνω" που αποκομίζουν (η υ¬ 
περαξία που λέγαμε), στο τέλος της παραγωγικής δια¬ 
δικασίας δεν βρίσκεται στη μορφή χρημάτων, αλλά στη 
μορφή απούλητων πραγμάτων και υπηρεσιών. Και τι να 
τα κάνει κανείς 10.000 τραπέζια στοιβαγμένα σε μια α¬ 
ποθήκη; Για να αποκτήσει η υπεραξία τη μορφή του 
χρήματος, πρέπει αυτά τα απούλητα εμπορεύματα να 
πουληθούν. Και σε ποιον θα πουληθούν; Με τι λεφτά θα 
αγοραστούν; Αν κάπου βρεθούν όλοι μα όλοι οι εργά¬ 
τες που έφτιαξαν τα τραπέζια, από εκείνους που έκο¬ 
ψαν τα δέντρα μέχρι εκείνους που στοίβαξαν τα τρα¬ 
πέζια στην αποθήκη, και πάλι θα είναι ανίκανοι να αγο¬ 
ράσουν τα τραπέζια που έφτιαξαν, ακόμη κι αν δώσουν 
όλοι ολόκληρο το μισθό τους! Κι όσο για τα αφεντικά 
που κατέχουν τον υπόλοιπο πλούτο, αυτοί είναι πολύ 
λίγοι για να αγοράσουν όλες τις μαλακίες που φτιάχνο¬ 
νται. 

Κόλλημα λοιπόν! Κι αυτό το κόλλημα δεν αφορά 
μόνο ένα επιπλάδικο, αλλά το σύνολο της καπιτα¬ 
λιστικής κοινωνικής οργάνωσης: Εξ ορισμού οι μι¬ 
σθοί είναι μικρότερης αξίας από την αξία των προ¬ 
ϊόντων της εργασίας (αλλιώς δεν θα υπήρχε κέρ¬ 
δος). Οπότε η παραγωγή είναι καταδικασμένη να 
κολλάει σε αυτό ακριβώς το στάδιο. Στο στάδιο ό¬ 
που τα προϊόντα της εργασίας πρέπει να πουλη¬ 
θούν. Αυτή είναι η κρίση που και σήμερα βασανί¬ 
ζει τα επιτελεία των αφεντικών. Όχι "ανύπαρκτη" 
που λέει το ΚΚΕ, όχι "χρηματοπιστωτική" που λέ¬ 
νε οι δημοσιογράφοι, αλλά υλική και καπιταλιστική 
κρίση με τα όλα της! 

Αυτό το κόλλημα δεν είναι σαν χαντάκι: οι καπι¬ 
ταλιστικές κοινωνίες δεν σταματούν ξαφνικά να 
δουλεύουν. Αντιθέτως, ο τρόπος με τον οποίο εκ¬ 
φράζεται ιστορικά αυτό το κόλλημα, είναι μια κοι¬ 
νωνική αίσθηση ανάλογη εκείνης που αποκομίζει 
κάποιος που θέλει να κινηθεί μέσα σε μελάσα και 
μάλιστα θέλει να κινηθεί όλο και πιο γρήγορα -μια 
διαρκής αντίσταση που όλο και μεγαλώνει γίνεται 
αντιληπτή στα απανταχού τμήματα πωλήσεων, το 
σύστημα κοινωνικής οργάνωσης λαχανιάζει, οι με¬ 
μονωμένοι καπιταλιστές τρώγονται μεταξύ τους 
σαν τα σκυλιά για να πουλήσουν ένα τραπέζι, λίγη 
βενζίνη, ίσως έναν πύραυλο παραπάνω... 

Βέβαια δεν είναι καινοτομία της εποχής μας όλα 
αυτά. Αντιθέτως, αυτό το κόλλημα και το ξεπέρα¬ 
σμά του απασχολεί τους καπιταλιστές και τους υ¬ 
παλλήλους τους από την αρχή του καπιταλισμού. 
Λύσεις έχουν υπάρξει πολλές και είναι όλες ατελέ¬ 
σφορες, αναβάλλουν το κακό, στην καλύτερη περί¬ 
πτωση κάνουν ένα γενικό Γβ$βτ με πολύ αίμα, πό¬ 
νο και βαρβαρότητα, αλλά δεν θεραπεύουν τη βα¬ 
σική ουσία του προβλήματος. Τέτοιες λύσεις είναι 
η επέκταση των αγορών σε μη καπιταλιστικά εδά¬ 
φη. Η διαρκής αναζήτηση του φτηνότερου κό¬ 
στους εργασίας (σημαντικός εδώ ο ρόλος της με¬ 
τανάστευσης). Το κράτος που εμφανίζεται ως ερ¬ 
γοδότης και επενδυτής. Η αγορά των εμπορευμά¬ 
των που μένουν απούλητα με δανεικά χρήματα. 
Τέλος, το αποτελεσματικότερο: Η επένδυση χρη¬ 
μάτων σε καπιταλιστικούς κύκλους καταστροφής - 
στον πόλεμο, στον θάνατο, στον φασισμό. 

Αυτές οι λύσεις (που ήδη εφαρμόζονται σήμερα 
όλες μαζί σε διάφορες μορφές και δοσολογίες) 
δεν εφευρέθηκαν πέρυσι. Κάποιες απ' αυτές συ¬ 
ντροφεύουν τον καπιταλισμό από την αρχή της ύ- 


Στου τοίχο 



Αφίσες που κολλήσαμε από τότε που αρχίσαμε να 
ασχολούμαστε με το ζήτημα 


Γενάρης του 2010. 

Τίτλος: Βρε κάτι μούτρα που κάνουμε... 

Τελείωνε ως εξής: "Οι έλληνες εργάτες, μια φορά κι έ¬ 
ναν καιρό επέλεξαν να πουλήσουν τη συνείδησή τους 
στα κωλόμπαρα και τα χρηματιστήρια. Κι η έλλειψη συ¬ 
νείδησης, για την εργατική τάξη, είναι γραμμάτιο που 
πληρώνεται μια ζωή! Όσο για τα επόμενα επεισόδια, το 
βέβαιο είναι ένα: Αν συνεχίσουμε έτσι, αν επιμένουμε 
να μην ανακαλύπτουμε τους συλλογικούς τρόπους να 
καταλάβουμε τι μας φταίει και να το χτυπήσουμε... Ε, 
του χρόνου να δείτε μούτρα!" Τελικά εκείνο το "του 
χρόνου" αποδείχτηκε υπέρ του δέοντος αισιόδοξο... 


παρξής του και κάποιες είναι προϊόντα του εικο¬ 
στού αιώνα. Για παράδειγμα, οι απαρχές της κατα¬ 
νάλωσης με δάνεια, η πρώτη εμφάνιση των καρτών, 
των επιταγών και των δόσεων που τόσο δημοφι¬ 
λείς έγιναν τις δύο τελευταίες δεκαετίες, μπορούν 
να ανιχνευθούν... στις δεκαετίες του 1910 και του 
1920. Φυσικά και τότε η μέθοδος δεν ήταν πιο α¬ 
ποτελεσματική απ' ό,τι τώρα. Όπως έγραφε ο αυ- 
τοκινητοβιομήχανος Ηβητ/ Ροτά στους Νθνν ΥοΗ< 
Τίιηεε στις 26/12/1926: 

Ο Αμερικανός της προηγούμενης γενιάς ήταν με¬ 
τρημένος αγοραστής. Γνώριζε τις αξίες με όρους 
χρησιμότητας και δολαρίων. Αλλά φαίνεται πως 
στις μέρες μας, οι αμερικανοί νουθετούνται και 
πουλιούνται. Ακριβώς: δεν αγοράζουν, πουλιού¬ 
νται· δέχονται να τους "σπρώχνουν" πράγματα. 
Έχουμε γραμμές με τελίτσες για το 'να και για τ' 
άλλο και πάνω σε όλες τους καταναλώνεται εισό¬ 
δημα πριν ακόμη κερδηθεί... 

Οι "γραμμές με τις τελίτσες", που τόσο τρόμαζαν 
τον Ροτά, ήταν οι γραμμές πάνω στις οποίες γράφο¬ 
νταν τα ποσά των επιταγών. Και αυτή η βασική πε¬ 
ριγραφή της "λύσης" που λέγεται "κατανάλωση με 
δανεικά", είναι κατά τη γνώμη μας μια χαρά και για 
σήμερα. Ακολουθώντας τη "λύση" που λέγεται "κα¬ 
τανάλωση με δανεικά", τα αφεντικά πουλάνε εμπο- 


Μάης του 2010 

Τίτλος: Εργατική αυτονομία. 

Γ ενικό νόημα: Κεφάλαιο; Αυτοοργάνωση; Εργατική Τά¬ 
ξη; Υπεραξία; "Αυτά είναι για ξενέρωτους", "τα 'δαμε και 
στη Ρωσία", "υπάρχουν και καλά αφεντικά", "η ζωή είναι 
μικρή δικέ μου", "τρώγε πίνε σκότωνε μη σε πούνε και 
μαλάκα". Η εθνικοποιημένη εργατική τάξη νόμιζε πως 
είχε αρπάξει τον παπά απ' τ' αρχίδια... Μπορεί, αλλά με 
ημερομηνία λήξης. Η πτώση έχει αρχίσει και η προσγεί¬ 
ωση θα είναι ζόρικη, ειδικά για όσους επιμένουν στο 
μοντέλο του ατομισμού. Για τους υπόλοιπους υπάρχει η 
εναλλακτική: συλλογική ταξική ερμηνεία της κρίσης, τα¬ 
ξική αλληλεγγύη, ΕΡΓΑΤΙΚΗ ΑΥΤΟΝΟΜΙΑ. Μπανάλ ε; 












ρεύματα που ειδάλλως δεν θα μπορούσαν να πουληθούν, λαμβάνοντας χρή¬ 
ματα που δεν έχουν προκύψει από κάποια παραγωγική διαδικασία, αλλά από 
μια συμφωνία μεταξύ του αφεντικού, του πελάτη και της τράπεζας: Πάρε ΤΩ¬ 
ΡΑ ένα αυτοκίνητο, η τράπεζα το πληρώνει στο αφεντικό επί τόπου, και εσύ 
ΘΑ το ξεπληρώσεις στην τράπεζα από τα λεφτά που ΘΑ κερδίσεις ΣΤΟ 
ΜΕΛΛΟΝ. Κι όχι μόνο αυτό, αλλά σε αυτό το μέλλον, ©Α βάλεις και κάτι πα¬ 
ραπάνω για να κερδίσει κι η τράπεζα το κάτι τις της. Δηλαδή όλο και περισ¬ 
σότερα από τα λεφτά που ©Α κερδηθούν στο μέλλον, έχουν ήδη χρησιμο¬ 
ποιηθεί σε αγορές εμπορευμάτων ΣΗΜΕΡΑ. Και πώς θα αγοραστούν τα εμπο¬ 
ρεύματα του μέλλοντος; Με λεφτά του ακόμη απώτερου μέλλοντος! Ε, αν αυ¬ 
τό συνέβαινε για λίγο, ας πάει και το παλιάμπελο. Αλλά να νομίζει κανείς ότι η 
πραγματική υλική παραγωγή θα κινείται έτσι για πάντα... είναι οπωσδήποτε μια 
πίστη διόλου τραπεζική, μια πίστη μεταφυσική που μόνο με την πίστη στον 
παντοδύναμο θεό μπορεί να συγκριθεί. Αυτό που συμβαίνει στην πραγματι¬ 
κότητα είναι το διαρκές κόλλημα να αναβάλλεται, να συσσωρεύεται, και τελι¬ 
κά να ξεσπά, όχι σαν διαρκής κατάσταση που χειροτερεύει, αλλά σαν στιγμιαί¬ 
ο και αναπάντεχο γεγονός! Τα δάνεια δεν ξεπληρώνονται, οι τράπεζες αγκο- 
μαχούν, και η κρίση που κάποτε αναβλήθηκε για το απώτερο μέλλον καταφθά¬ 
νει. Το απώτερο μέλλον είναι σήμερα! Αυτό ακριβώς είναι που μας συμβαίνει. 

Ζόρικα τα κόζια, αλλά το είπαμε από την αρχή. Ο καπιταλισμός είναι άγριο 
πράμα! Αντί όμως να προσπαθούμε να πείσουμε τους τρομαγμένους για όλα 
αυτά τα φρικτά, ας ξαναγυρίσουμε στις τράπεζες. Σ' αυτές χρωστάμε εμείς οι 
εργάτες τα λεφτά της περασμένης κατανάλωσης και το ελληνικό κράτος τα 
κέρατά του, έτσι δεν είναι; 


4. Καλύτερα να πεθάνουμε εμείε παρά οτ τράπεζεε! 


Οι τράπεζες γενικώς 

ν μείνουμε στην εμπειρία, κινδυνεύουμε να νομίσουμε πως οι τράπεζες 
αποτελούνται από υποκαταστήματα -ντουβάρια δηλαδή, χρηματοκιβώτια, 
υπάλληλους και πάει λέγοντας. Υπάρχει όμως μια πολύ πιο σημαντική όψη 
των τραπεζών που περνάει απαρατήρητη. 0/ τράπεζες λοιπόν είναι πρώ¬ 
τα και κύρια μια καπιταλιστική λειτουργία, η λειτουργία που λέγε¬ 
ται "πίστη". Οι τράπεζες, από τη μια μαζεύουν λεφτά που μένουν αδιάθετα, 
δεν χρησιμοποιούνται δηλαδή για κατανάλωση ή επενδύσεις και από την άλ¬ 
λη δανείζουν αυτά τα λεφτά εκεί που πρέπει ώστε να ξαναγίνουν κεφάλαιο, 
να αποκτήσουν ξανά την ικανότητα να ξεκινούν την παραγωγή της υπεραξίας. 

Σημαντική, σημαντικότατη αυτή η λειτουργία για τον καπιταλισμό. Καθώς ό¬ 
μως λαμβάνει χώρα, οι τράπεζες μαζεύουν και δανείζουν όλο και περισσότε¬ 
ρα λεφτά με το αζημίωτο και καθώς λειτουργούν κατ' αυτό τον τρόπο, η τρα¬ 
πεζική δραστηριότητα συσσωρεύει όλο και μεγαλύτερη εξουσία επί του συ¬ 
νόλου της εθνικής παραγωγής. Γιατί ο πλούτος των τραπεζών δεν είναι λεφτά 
σε σεντούκια. Είναι χρηματικά δάνεια που έχουν δωθεί και θα δωθούν, είναι 
συνεπώς πολιτικά δικαιώματα που έχουν αποκτηθεί πάνω στο σύνολο της 
παραγωγής της χώρας. Αυτό που δημιουργείται είναι τεράστιοι οργανισμοί 
που διαθέτουν (γιατί το έχουν δανείσει) σχεδόν όλο το χρηματικό κεφάλαιο 
του συνόλου των καπιταλιστών και το μεγαλύτερο μέρος των μέσων παραγω¬ 
γής. Κι όχι μόνο αυτό, αλλά ελέγχοντας τη μελλοντική χορήγηση δανεικού 
χρήματος, μπορούν να κατευθύνουν την παραγωγή προς τις κατευθύνσεις 
που επιλέγουν. 

Οι τράπεζες λοιπόν, δεν είναι τα υποκαταστήματα και τα χρηματοκιβώτιά 
τους, αλλά οργανισμοί που κάποια στιγμή απέκτησαν και όσο περνάει ο και¬ 
ρός αποκτούν όλο και μεγαλύτερη πολιτική εξουσία πάνω στο σύνολο της οι¬ 
κονομικής ζωής της κάθε χώρας. Το προσέξατε αυτό το "κάποια στιγμή"; Και 
πάλι βέβαια μιλάμε για κάτι που δεν είναι πρόσφατο. Ο γνωστός Λένιν που 
ήταν από τους πρώτους που επεσήμαναν την αλλαγή, έγραφε: 

οι τραπεζικοί μονοπωλητές [της κάθε χώρας] πρώτα γνωρίζουν με ακρίβεια, 
έπειτα ελέγχουν και τέλος φτάνουν να καθορίζουν απόλυτα την τύχη των 
διαφόρων καπιταλιστών... Καθώς ο κύκλος εργασιών [των τραπεζών] διευ¬ 
ρύνεται, καθώς το κεφάλαιο συγκεντρώνεται, η σημασία των τραπεζών αλ¬ 
λάζει. Από τους σκόρπιους καπιταλιστές [της κάθε χώρας] διαμορφώνεται 
ένας συλλογικός καπιταλιστής. 3 

Όποιος έχει δει συμπεριφορά μοναχικού καπιταλιστή, μπορεί να φανταστεί 
τι κουμάσι ήταν αυτός ο "συλλογικός καπιταλιστής" που κάποια στιγμή απέ¬ 
κτησε συνείδηση (προσοχή: ταξική συνείδηση) στο εσωτερικό του τραπε¬ 
ζικού συστήματος της κάθε χώρας. Τόσο κουμάσι, που ο Λένιν χρησιμοποίη¬ 
σε την ύπαρξή του για να εξηγήσει τον Πρώτο Παγκόσμιο Πόλεμο. Και πάλι 


όμως, το απόσπασμα είναι γραμμένο το 1916, μετά ο Λένιν πέθανε και α¬ 
πό τότε πολύ νερό έχει κυλήσει στο αυλάκι. Λέτε να έχουν αλλάξει πολλά; 

Οι ελληνικές τράπεζες σήμερα 

σημαντικότερη αλλαγή από την εποχή που ο Λένιν εντόπιζε τη συλ¬ 
λογική καπιταλιστική συνείδηση να ξυπνάει στο εσωτερικό του τρα¬ 
πεζικού συστήματος κάθε χώρας, είναι ότι μετά τον Δεύτερο Παγκόσμιο 
Πόλεμο, τα εθνικά κράτη διεκδίκησαν τον ρόλο του συλλογικού καπιταλι¬ 
στή για τον εαυτό τους. Σημαντικό κεφάλαιο αυτής της ιστορικής διαδικα¬ 
σίας ήταν ο κρατικός έλεγχος του τραπεζικού συστήματος. Σημαντικό της 
υποκεφάλαιο ήταν η όλο και πιο οργανωμένη διαπλοκή του τραπεζικού 
συστήματος με το κράτος και τη μεγάλη βιομηχανία. Για να έρθουμε, ό¬ 
πως οφείλουμε, και στην περίπτωση της Ελλάδας, σήμερα εκπλήσσεται 
κανείς όταν μαθαίνει πόσοι πρωθυπουργοί και υπουργοί του ελληνικού 
κράτους κατά τη διάρκεια του εικοστού αιώνα υπήρξαν μέλη του διοικη¬ 
τικού συμβουλίου ή διοικητές μεγάλων τραπεζών, όταν αναλογιστεί πόσοι 
Έλληνες εφοπλιστές έχουν τα δικά τους τραπεζικά μαγαζιά (όπως έχουν 
και τα δικά τους ΜΜΕ), ότι ο μεγαλύτερος μέτοχος της Εθνικής Τράπεζας 
είναι η Εκκλησία της Ελλάδος, ή ότι ένας (τουλάχιστον) πρώην διοικητής 
της ΕΥΠ στελεχώνει το διοικητικό συμβούλιο της Α1ρίΐ3 ΒϊπΙκ. 

Όπως θα έχετε καταλάβει πάντως, καμία όρεξη δεν έχουμε να ξεπέσου- 
με στη συνομωσιολογία: αυτή η διαπλοκή προέρχεται από το γεγονός ό¬ 
τι το τραπεζικό σύστημα είναι πολύ λιγότερο μια οικονομική λειτουργία 
και πολύ περισσότερο μια πολιτική λειτουργία, ένα από τα κέντρα από 
τα οποία ο συλλογικός εθνικός καπιταλιστής ασκεί την εξουσία του (άλλα 
αντίστοιχα είναι ο στρατός, η αστυνομία, τα μμε...). 

Το πόσο σημαντική, πόσο στρατηγική και πόσο πολιτική είναι αυτή η ε¬ 
ξουσία είναι εμφανές από την πορεία των πραγμάτων που οδήγησε στην 
τελευταία "χρηματοπιστωτική κρίση": Από τις αρχές της δεκαετίας του '90 
και μετά, οι ελληνικές τράπεζες δάνειζαν όλο και περισσότερο χρήμα, ό¬ 
χι πια μόνο στις ελληνικές επιχειρήσεις, αλλά απευθείας στον "ελληνικό 
λαό". Δάνεια μεγάλα και μικρά δόθηκαν για την κατασκευή σπιτιών, για την 
αγορά αυτοκινήτων, για να πάει κανείς διακοπές... και στα μεγάλα κέφια, 
ακόμη και για να αγοραστούν μετοχές του ελληνικού χρηματιστηρίου. 
Ταυτόχρονα, οι ελληνικές τράπεζες βγήκαν από τα ελληνικά σύνορα και 
απέκτησαν έναν νέο "βαλκανικό ζωτικό χώρο". Τα υποκαταστήματά τους 

I Το παράδειγμα Ηποστολίδηε 

Ο Παύλος Αποστολίδης εντάχθη¬ 
κε από μικρή ηλικία στο ελληνικό 
διπλωματικό σώμα και υπηρέτησε 
επί μακράν την ελληνική εξωτερι¬ 
κή πολιτική. Κορύφωση της στα¬ 
διοδρομίας του υπήρξε ο διορι¬ 
σμός του στη θέση του αρχηγού 
της ΕΥΠ από το 1999 έως το 
2004. Με αυτή του την ιδιότητα υ¬ 
ποστήριξε ολόθερμα την ιδέα της 
"ελληνοτουρκικής φιλίας"· και μά¬ 
λιστα όχι μόνο στα λόγια. Επί ημε¬ 
ρών του προωθήθηκαν οι ελληνοτουρκικές επιχειρηματικές συνεργασί¬ 
ες (για παράδειγμα το 2006, η Εθνική Τράπεζα της Ελλάδος εξαγόρασε 
την τουρκική Ρίη3η$δ3πΙ< τράπεζα με σημαντικό μερίδιο στην τουρκική 
αγορά) και δουλεύτηκε η ιδέα για πάγωμα των εξοπλισμών. Ως ένδειξη 
ανταμοιβής, το ελληνικό κράτος τον διόρισε φέτος επικεφαλής δια¬ 
πραγματευτικής ομάδας που θα συνδιαλέγεται με αντίστοιχη τουρκική 
με στόχο τη σύσφιξη των εμπορικών και διπλωματικών σχέσεων. 

Ο κύριος Αποστολίδης πάντως εκτός από έμπειρος διπλωμάτης και 
πρώην αρχηγός των μυστικών υπηρεσιών (ή ίσως εξαιτίας αυτών των 
προσόντων...) συμμετέχει στο διοικητικό συμβούλιο της Α1ρή3 δ3ηΙ<. 
Καθόλου τυχαία η τράπεζα στην οποία συμμετέχει ως σύμβουλος ξεκί¬ 
νησε από το 2006 και μετά ένα κύκλο επαφών με τουρκικούς επιχειρη¬ 
ματικούς ομίλους. Το επίδικο των επαφών ήταν η εξαγορά της τουρκι¬ 
κής τράπεζας ΑΐΕβΓη3ίίί-δ3πΙ<, εξαγορά που ματαιώθηκε "ξαφνικά", όταν 
οι τούρκικες μυστικές υπηρεσίες απαγόρευσαν τη συμφωνία για λόγους 
"εθνικού συμφέροντος". Φυσικά ο Αποστολίδης δεν είναι ο μόνος. Α¬ 
ντίστοιχο παράδειγμα αποτελεί ο κύριος Βερέμης, μέλος του ΕΛΙΑΜΕΠ 
(Ελληνικό Ίδρυμα Ευρωπαϊκής και Εξωτερικής Πολιτικής), του ΐήίηΙ< ΐ3πΙ< 
που έχει ιδρύσει το ελληνικό κράτος για να εκπονεί μελέτες και έρευ¬ 
νες. Ο Βερέμης αρθρογραφεί υπέρ της ελληνοτουρκικής προσέγγισης 
σε εμπορικό επίπεδο, την ίδια στιγμή που και ο ίδιος μετέχει στο διοι¬ 
κητικό συμβούλιο της 3ΐρίΐ3 δ3πΙ<. Η οποία μεταξύ άλλων αποτελεί και 
χρηματοδότη του ΕΛΙΑΜΕΠ... 








στις γειτονικές χώρες πολλαπλασιάζονταν, με ελληνική σημαία στην είσοδο και 
μπόλικη εθνική υπερηφάνεια στο εσωτερικό. 

Από τη μια λοιπόν η "διέξοδος" από την κρίση που λέγεται "κατανάλωση με 
δανεικά", και τόσο την έσπαγε στον Ροτά, τροφοδοτούσε τις πιστωτικές κάρ¬ 
τες του ελληνικού λαού με δανεικό χρήμα που "ακόμη δεν είχε κερδηθεί", α¬ 
ναβάλλοντας το ξέσπασμα της καπιταλιστικής κρίσης για το μέλλον. Από την 
άλλη, ο ελληνικός συλλογικός καπιταλιστής, ο ελληνικός ιμπεριαλισμός για 
να λέμε τα πράγματα με το όνομά τους, αποκτούσε πολιτικά δικαιώματα πά¬ 
νω στην παραγωγή των γειτονικών χωρών, δανείζοντας, δηλαδή ελέγχοντας, 
τους εκεί καπιταλιστές. Φυσικά, ότι πολλοί από αυτούς τους καπιταλιστές ήταν 
του είδους που αντιστοιχούσε σε διαλυμένες κοινωνίες, δηλαδή έμποροι όπλων, 
γυναικών και ναρκωτικών, ήταν για τις ελληνικές τράπεζες ψιλά γράμματα. 

Αυτό είναι το "μοντέλο ανάπτυξης" που ήρθε στα όριά του τώρα τελευταία. 
Όχι γιατί ισχύουν οι μπούρδες που μας λένε, ότι δηλαδή "δουλεύαμε λίγο και 
περνούσαμε τέλεια". Αλλά γιατί το μοντέλο της κατανάλωσης με δανεικά, που 
ακολουθήθηκε, όχι μόνο στην Ελλάδα, αλλά σε όλο τον καπιταλιστικό κόσμο 
για την αναβολή της καπιταλιστικής κρίσης, έχει όρια, τα όρια που του θέτει η 
ίδια η φύση του καπιταλισμού. Καθώς λοιπόν αυτό το μοντέλο ανάπτυξης ερ¬ 
χόταν στα όριά του, όλο και περισσότερα από τα δάνεια που είχαν δώσει στο 
παρελθόν οι ελληνικές τράπεζες έμεναν απλήρωτα. Και οι τράπεζες άρχισαν να 
αντιμετωπίζουν πρόβλημα... 

Αν οι τράπεζες ήταν κανονικές καπιταλιστικές επιχειρήσεις και αν ίσχυαν οι 
άλλες μπούρδες που μας λένε περί "ελεύθερης αγοράς" και "επιβίωσης του ι¬ 
κανότερου" (επιχειρηματία), οι ελληνικές τράπεζες θα είχαν ήδη φαλιρίσει, το 
ίδιο και όλες οι τράπεζες του κόσμου. Αλλά αυτό είναι απλά ανεπίτρεπτο! Για¬ 
τί, όπως είδαμε, το τραπεζικό σύστημα δεν είναι ένα σύνολο επιχειρή¬ 
σεων, αλλά μια κεντρική οικονομική και πολιτική λειτουργία: ένας α¬ 
πό τους βασικούς θεσμούς μέσω των οποίων εκφράζεται η συλλογι¬ 
κή καπιταλιστική συνείδηση σε καιρούς ειρήνης! Από εκεί ελέγχεται η 
εθνική παραγωγή· από εκεί κατευθύνονται και ελέγχονται οι καταναλωτικές επι¬ 
λογές της μάζας· από εκεί τέλος εκφράζεται ο έλεγχος πάνω σε οικονομίες πέ¬ 
ρα από την ελληνική όποτε είναι δυνατόν. Εκεί με λίγα λόγια χτυπάει η καρδιά 
του συλλογικού εθνικού καπιταλιστή! 

Για όλους αυτούς τους λόγους, το ελληνικό κράτος, όπως και όλα τα κρά¬ 
τη παγκοσμίως, προτιμά χίλιες φορές να πεθάνουμε εμείς παρά οι ελ¬ 
ληνικές τράπεζες! Κι έτσι, όταν για τις τράπεζες έφτασε ο κόμπος στο χτέ¬ 
νι, το κράτος πήρε τα μέτρα του. Δηλαδή πολύ απλά δανείστηκε από τις ελληνι¬ 
κές τράπεζες λεφτά με τη σέσουλα· οι τόκοι από αυτόν τον δανεισμό είναι κέρ¬ 
δη των τραπεζών τα οποία βγαίνουν από την τσέπη μας. Επίσης δανείστηκε λε¬ 
φτά από αλλού και τα έδωσε στις τράπεζες εν είδη οικονομικής βοήθειας. Αυτά 
τα δάνεια του ελληνικού κράτους προστέθηκαν στα προϋπάρχοντα χρέη του και 
όλο μαζί μάς παρουσιάστηκε ξαφνικά σαν το χρυσό πακέτο που πάει με το ό¬ 
νομα "ελληνικό δημόσιο χρέος". Αυτός είναι ο λόγος που το 35% του ελληνικού 
χρέους είναι λεφτά που το κράτος χρωστάει στις ελληνικές τράπεζες. Στην τε¬ 
λευταία μέχρι στιγμής φάση αυτού του σχεδίου σωτηρίας, το ελληνικό κράτος 
μας κόβει τους μισθούς και τις συντάξεις και δανείζεται άλλα 120 δισ. ευρώ. Ο 
στόχος δεν είναι βέβαια να μειωθεί το κρατικό χρέος· σύμφωνα με όλες τις προ¬ 
βλέψεις αυτό θα αυξηθεί 4 . Ο στόχος είναι να δωθεί στις ελληνικές τράπεζες λί¬ 
γο ακόμη χρονικό περιθώριο. Αλλά περιθώριο για ποιο πράγμα; 

/ Σημειώσετε 


1. Λάβετε βέβαια υπ' όψη ότι άλλο είναι 71 δις για τις ελληνικές τράπεζες και άλλο για 
την πολύ μεγαλύτερη Οευττήϊε Β3 πΙ<, για να καταλάβετε τι φούμαρο είναι ότι 
κινδυνεύουν οι ευρωπαϊκές τράπεζες από το ελληνικό χρέος! Επίσης ότι το ελληνικό 
χρέος αλλάζει σε μέγεθος με κάθε δημοσίευμα, προφανώς για λόγους συσκότισης, 

2. Το γεγονός δεν είναι ακριβώς κρυφό. Από την άλλη βέβαια, δεν είναι και στην πρώτη 
γραμμή της επικαιρότητας! Ορίστε πάντως μία από τις ελάχιστες άλλες σχετικές 
αναφορές: Σε συνέντευξη του γνωστού μεγαλοκερδοσκόπου κλπ κυρίου Σόρος, 
μαθαίνουμε: "αμφιβάλλω ότι είναι εφικτή η επαναδιαπραγμάτευση του [ελληνικού] 
χρέους, επειδή μεγάλο μέρος του ανήκει στις ελληνικές τράπεζες, πράγμα που 
σημαίνει ότι θα πηγαίνατε σε μία τραπεζική κρίση"... [Τζορτζ Σόρος: Μόνη Λύση η 
Περικοπή της Σπατάλης, Καθημερινή 20/04/2010] 

3. Το απόσπασμα είναι από την μπροσούρα του Λένιν, Ο Ιμπεριαλισμός, που γράφτηκε 
το 1916. (Σύγχρονη Εποχή, 2001) 

4. Όχι μόνο το ελληνικό κράτος δανείζεται, αλλά τα μέτρα που λαμβάνει θα μειώσουν 
το ΑΕΠ, οπότε το χρέος ως ποσοστό του ΑΕΠ θα αυξηθεί. Σύμφωνα λοιπόν με τις 
προβλέψεις του ΔΝΤ, το ελληνικό χρέος θα φτάσει το 149% του ΑΕΠ το 201 3. Δες πχ 
Πέτρος Παπακωνσταντίνου, Ο Ευρωμηχανισμός διάσωσης... τραπεζών, Καθημερινή 
15/5/2010. 


5. Πιυε το είπαμε; καλύτερα να πεθάνουμε εμείε. 


Γ ια να ξαναθυμήσουμε τα όσα λέγαμε παραπάνω, τελικά ήταν ο 
Δεύτερος Παγκόσμιος Πόλεμος που έλυσε τα προβλήματα του Εοτά 
και των φίλων του. Γιατί έδειξε με πολύ ξεκάθαρο τρόπο την πιο αποτε¬ 
λεσματική "λύση" που έχει υπάρξει μέχρι στιγμής στο διαρκές παραγωγι¬ 
κό κόλλημα του καπιταλισμού. Αυτή η λύση ήταν το καταστροφικό Γβ$βί: 
η στροφή δηλαδή της ανθρώπινης εργασίας, της τεράστιας καπιταλιστικής 
παραγωγικής ικανότητας προς την καταστροφή· καταστροφή όλων των ε¬ 
μπορευμάτων που δεν μπορούν να πουληθούν και όλων των εργατικών 
χεριών που δεν μπορούν να παράξουν υπεραξία· δηλαδή όλων όσων "πε¬ 
ρισσεύουν". Δυστυχώς τα πράγματα δείχνουν πως ήταν μια λύση που 
μπορεί να ξαναεφαρμοστεί. Σήμερα, το καπιταλιστικό σύστημα ήδη κάνει 
παγκοσμίως αυτό που ξέρει να κάνει καλύτερα: καταστρέφει και σκοτώ¬ 
νει, στο Ιράκ, στο Αφγανιστάν, στη Σομαλία, στην Παλαιστίνη... 

Πολύ θα μας άρεσε να μπορούσαμε να πούμε πως αυτοί οι πόλεμοι, 
που όλο και πολλαπλασιάζονται από το 1991 και μετά θα παραμείνουν 
περιφερειακοί. Δυστυχώς όμως, δεν έχουμε λόγους να πιστέψουμε κάτι 
τέτοιο. Αντιθέτως, πιστεύουμε πως αυτοί οι πόλεμοι, δεμένοι καθώς εί¬ 
ναι με τα καπιταλιστικά προβλήματα και τις λύσεις τους, στο μέλλον θα 
εντείνονται και θα πλησιάζουν. Ώσπου να γίνει αυτό, καλό θα ήταν να κα¬ 
ταλάβουμε πως μια τέτοια προοπτική δεν θα ήταν δυσάρεστη για το ελ¬ 
ληνικό κράτος. Το ελληνικό κράτος έχει χρεοκοπήσει ξανά και ξανά στη 
διάρκεια της ιστορίας του και όλες τις φορές “σώθηκε” μέσα από πόλε¬ 
μο του ενός ή του άλλου είδους. Η τελευταία τέτοια χρεοκοπία, αν δεν 
μας ξεφεύγει τίποτα, ήταν το 1932. Και μέχρι την "επίλυσή" της, μεσολά¬ 
βησαν μια φασιστική δικτατορία, ένας πόλεμος, η κατοχή, ο εμφύλιος... 
και τελικά το μισοδιαλυμένο ελληνικό κράτος σώθηκε με βρετανικά και 
κυρίως με αμερικανικά χρήματα, που του έδωσαν την ευκαιρία να πατά¬ 
ξει την κομμουνιστική απειλή. Εκείνα τα λεφτά, αν καταλάβατε, δεν ήταν 
δάνεια. Ήταν τζάμπα! Πληρωμή για καλές γεωπολιτικές υπηρεσίες! 

Στη δεύτερη από τις αφίσες που κυκλοφορήσαμε για το θέμα, γράφα¬ 
με: "το δημόσιο χρέος δεν είναι σκέτα λεφτά. Είναι λεφτά που εκφρά¬ 
ζουν σχέσεις! Διακρατικές και κοινωνικές σχέσεις! Οπωσδήποτε όμως 
δεν είναι λεφτά που τα χρωστάμε εμείς...". Το σωστό θα ήταν να συμπλη¬ 
ρώσουμε: "Είναι όμως λεφτά που θα τα πληρώσουμε εμείς". Μακάρι μά¬ 
λιστα να τα πληρώναμε μόνο με λεφτά. Αλλά θα τα πληρώσουμε με αίμα, 
γιατί όπως γνωρίζουν καλά το Ελληνικό κράτος και οι ειδικοί του, η ευη¬ 
μερία και η επιβίωση του ελληνικού καπιταλισμού κρίνονται κάθε φορά 
στον πόλεμο. Γνωρίζουν καλά το ιστορικό τους μάθημα: το είδος του κα¬ 
πιταλισμού που υπηρετούν ζει πουλώντας υπηρεσίες στον πλειοδότη. Ευ- 
ημερεί όταν οι συγκρούσεις γενικεύονται και μαραζώνει όταν οι συ¬ 
γκρούσεις εκκρεμούν. 

Είναι αυτό ακριβώς που περιμένει το ελληνικό κράτος σήμερα. Έναν πό¬ 
λεμο μπας και σωθεί συμμαχώντας με τους νικητές. Στην εκκρεμή κατά¬ 
σταση που μεσολαβεί, η ύπαρξη των τραπεζών του είναι αδιαπραγμάτευ¬ 
τη. Κι όσο για τα τομάρια μας, γαία πυρί μειχθήτω! 

Αυτή είναι η κατάσταση στην οποία βρισκόμαστε. Κοιτάμε το μέλλον 
και βλέπουμε φασισμό. Και ξέρουμε καλά πως η αντιμετώπιση της κατά¬ 
στασης, μάς βρίσκει όλους σε θέση που θα 'ταν τεράστιος ευφημισμός 
να την χαρακτηρίσουμε "μειονεκτική". Αυτό που επιχειρείται ήδη είναι η 
απόλυτη υποτίμησή μας σαν εργάτες και σαν ανθρώπινες ζωές. Και τα γε¬ 
γονότα βοούν: Δεν μπορεί να υπάρξει αντίθεση σε όσα ετοιμάζονται που 
να μην είναι αντικαπιταλιστική, ταξική, αντιπατριωτική, σε τελική ανάλυση 
και για τη δική μας περίπτωση, κάθετα ανθελληνική. Βρισκόμαστε τόσο 
μακριά... Κι έχουμε να πούμε και να κάνουμε τόσα... 


( Ποΐθ5 κα\ πο)5^- 


Αυτό το κείμενο γράφτηκε, τυπώθηκε και μοιράζεται σε 6.000 αντίτυπα από τις αυτό¬ 
νομες πολιτικές ομάδες ΛΙθΙγο Τοο/ϊ και Σαχ, καθώς και συντρόφους. 

Μια πιο εκτεταμένη μορφή 
περιλαμβάνεται στο περιοδικό 
Αηίίβα - Πόλεμος Ενάντια στο 
φόβο (τεύχος 17) που κυκλο¬ 
φορεί τον Ιούνιο του 2010 σε 
αυτοδιαχειριζόμενους χώρους 
καθώς και βιβλιοπωλεία των 
εξαρχείων. 




ΜβΐΐΌ ^ 

